Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, Skolae proiektua eta hura garatzen jardun duen lantaldea direla-eta Hezkuntza Departamentuko egungo arduradunen urratsei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

EH Bildu Talde Parlamentarioaren eledun Bakartxo Ruiz Jasok, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakari María Chivite andreari zuzendua, eta heldu den osteguneko, irailaren 26ko Osoko Bilkuraren gai-zerrendan sar dadin eskatzen du.

Gobernuko lehendakari zaren aldetik, nola baloratzen dituzu Skolae proiektua eta hura garatzen jardun duen lantaldea direla-eta Hezkuntza Departamentuko egungo arduradunek egin dituzten urratsak?

Iruñean, 2019ko irailaren 23an

Foru parlamentaria: Bakartxo Ruiz Jaso